open-index/open-wikipedia-markdown huggingface dataset:
אהרון בוטבול

הרב **אהרון בוטבול** (נולד בז' באייר ה'תשי"ט, 15 במאי 1959) הוא רב אזורי בחבל מודיעין, ראש בית ההוראה יביע אומר והסמכות ההלכתית של מכון דורות. מגיש תוכנית שבועית ברדיו קול ברמה. מרבני הוועד העולמי. שימש במשך כ-15 שנה ראש ישיבת 'לווית חן'. בעבר היה ראש ישיבת תורה ודעת.

## ביוגרפיה
נולד במרוקו ליצחק ולאנט. כשהיה כבן שנה וחצי, באוגוסט 1960, עלו הוריו לישראל והתיישבו בבני ברק. למד בישיבת איתרי בירושלים. הוא נשא לאשה את לאה, בתו של הרב עובדיה יוסף.

לאחר נישואיו למד בכולל. כיהן בהמשך כראש כולל. 15 שנה כיהן כראש ישיבת לווית חן וכן מספר שנים כראש ישיבת 'דעת ותורה'.

כיום, הרב בוטבול הוא רב אזורי בחבל מודיעין, יו"ר בית ההוראה יביע אומר, הפועל ממודיעין עילית, והסמכות ההלכתית של מכון דורות. מרבני הוועד העולמי. מלמד כיום באופן קבוע במספר כוללים וישיבות, ביניהם כולל חזון עובדיה וישיבת אפיקי דעת בשדרות.

תוכניתו 'הליכות עולם' - שו"ת בהלכה ובהשקפה, משודרת ברדיו 'קול ברמה', ביום שישי בשעה 12:00 וזוכה לפופולריות רבה. חלק מן התוכניות הללו יצאו לאור על גבי דיסקים.

## קישורים חיצוניים
* תוכניותיו, באתר רדיו קול ברמה
* שיעוריו, באתר קול הלשון
* שיעוריו, באתר בינינו
* שיעוריו, ערוץ היוטיוב
* ערוץ בספוטיפיי
* כתבות אודותיו באתר כיכר השבת

* כתבות על הרב בוטבול, באתר בחדרי חרדים
* כתבות אודותיו, באתר אקטואליק

* 

## הערות שוליים

קטגוריה:בוגרי ישיבת איתרי
קטגוריה:משפחת יוסף
קטגוריה:ראשי ישיבה ספרדיים
 קטגוריה:רבנים חרדים ישראלים
קטגוריה:סגל רדיו קול ברמה
קטגוריה:רבני מועצות אזוריות
קטגוריה:ישראלים שנולדו ב-1959
ארנבת אלסקה

**ארנבת אלסקה** (שם מדעי: *Lepus othus*) המכונה גם **ארנבת הטונדרה** היא מין של ארנבת ממשפחת הארנביים החיה רק בחצי האי אלסקה ובמערב מדינת אלסקה, באזורי הטונדרה. זו הארנבת השנייה החיה באלסקה בטבע, לצד ארנבת השלג.

ארנבת זו היא אחת מהגדולות שבארנבות החיות. היא מגיעה לאורך של 50–70 ס"מ עם כפות רגליים באורך 20 ס"מ ולמשקל של 2.9-7.2 ק"ג (בממוצע 4.8 ק"ג), מה שהופך אותה לגדולה שבארנבות לאחר המינים ארנבת אירופית וארנבת הקוטב, קרובתה. בדומה לארנבת הקוטב היא לבנה כמעט לגמרי עם עיניים, אף וקצוות אוזניים שחורים וטלאי פרווה אפורים-בהירים. בקיץ לעומת זאת הפרווה נהפכת לחומה-אפורה ברוב השטח למעט הבטן והחזה. לארנבת ישנם אוזניים קצרות יחסית כדי למנוע מהם לקפוא וגם כדי לעזור בהסוואתה.

לארנבת זו טורפים שונים ביניהם עופות דורסים, גרגרנים, שועלי שלג ודובי קוטב וכן ציידים אנושיים. הארנבת מסתתרת עם הסוואתה נגד הטורפים וברגע האחרון היא תימלט בקפיצות חזקות שמרחיקות אותה מאויביה. הארנבת ניזונה בעיקר מחזזיות, קליפות, פירות ועלים שונים. היא פעילה בעיקר בשעות בין הערביים ובתחילת הבקרים.

ארנבת זו חיה לבדה רוב השנה ונפגשת עם קרובותיה רק לצורכי הזדווגות ורבייה.

## קישורים חיצוניים

## הערות שוליים

קטגוריה:טקסונים שתוארו בידי קלינטון הארט מריאם
קטגוריה:ארנביים
קטגוריה:אלסקה: יונקים
קטגוריה:בעלי חיים שתוארו ב-1900
פארק סטנלי

**פארק סטנלי** (באנגלית **Stanley Park**) הוא פארק ציבורי בעל שטח של יותר מ-1,000 דונם מיוער ברובו, המצוי על חצי אי בצפון העיר ונקובר שבקולומביה הבריטית, קנדה ומוקף ברובו במים של מפרץ בורארד והמפרץ האנגלי.
ב־18 ביוני 2014, נבחר סטנלי פארק כ"פארק הטוב ביותר בעולם כולו " על ידי TripAdvisor, על סמך ביקורות שהוגשו.

## הפארק
בניגוד לפארקים עירוניים גדולים אחרים, פארק סטנלי איננו יצירה של אדריכל נוף, אלא התפתחות של יער ומרחב עירוני לאורך שנים רבות. מרבית המבנים מעשה ידי האדם שנמצאו בפארק נבנו בין השנים 1911–1937 תחת השפעתה של רב-פקד W.S. ראולינגס. בתקופה שלאחר מלחמת העולם השנייה נוספו אטרקציות נוספות, כמו תערוכת דובי קוטב, אקווריום ורכבת מיניאטורית. חלק גדול מהפארק נותר מיוער בצפיפות כמו שהיה בשלהי המאה ה19, עם כחצי מיליון עצים, שחלקם מתנשאים לגובה של 76 מטרים (249 רגל) והם בני מאות שנים. אלפים מהעצים אבדו (ורבים נשתלו מחדש) לאחר שלוש סופות רוח עיקריות שהתרחשו במאה השנים האחרונות, האחרונה בשנת 2006. בשנים האחרונות עיריית וונקובר כרתה כ-160,000 עצים עקב הדבקה של העצים בזחלי עש מסוג לופר.

מאמץ רב הושק בבניית טיילת על שפת הים, שתהיה מסוגלת למשוך אלפי אנשים לפארק בקיץ. טיילת "חומת הים" (Seawall) מקיפה את הפארק ואורכה כ-10 ק"מ.

הפארק כולל גם שבילי יער, חופים, אגמים, אזורי משחק לילדים ואקווריום ונקובר, ועוד אטרקציות רבות אחרות. במרכז הפארק עובר כביש (99) המחבר את ונקובר עם האזור הצפוני של המטרופולין (לעיר ונקובר הצפונית), באמצעות גשר שער האריות.

## היסטוריה
לפארק היסטוריה ארוכה, והוא היה אחד האזורים הראשונים שנחקרו בעיר. הארץ שימשה להתיישבות במקור על ידי עמים ילידים במשך אלפי שנים לפני שקולומביה הבריטית יושבה על ידי הבריטים. במשך שנים רבות לאחר הקולוניזציה, הפארק העתידי עם שפע מקורותיו יהיה גם לביתם של מתיישבים שאינם ילידים. האדמה הפכה מאוחר יותר לפארק הראשון של ונקובר כאשר העיר התאגדה בשנת 1886. הפארק נחנך רשמית ב-1889 על ידי פרדריק סטנלי, רוזן דרבי השישה עשר, שהיה אז המושל הכללי של קנדה, ועל שמו קרוי הפארק.

## גלריה

קובץ:Statue near entrance of Stanley Park, Vancouver.jpg|ממראות הפארק
File:Stanley Park lake north from the bridge.jpg|אחד האגמים בפארק
קובץ:Totempfähle im Stanley Park P5270309.JPG|עמודי טוטום בפארק
קובץ:Sciurus carolinensis in Stanley Park, Vancouver 3.jpg|סנאי בפארק
קובץ:Vancouver stanley park.jpg|מבט על הפארק ממרכז העיר
קובץ:Vancouver.png|מבט על העיר מהפארק
קובץ:StanLordly.jpg|פסל של פרדריק סטנלי, המושל הכללי השישי של קנדה, שעל שמו נקרא הפארק


## קישורים חיצוניים

* 

## הערות שוליים

קטגוריה:ונקובר
קטגוריה:פארקים
רנו PN

**רנו PN** (בצרפתית: **Renault PN**) הוא אוטובוס עירוני מתוצרת יצרנית הרכב הצרפתית **[[רנו]]** אשר יוצר בין השנים 1926–1930 בצרפת.

## דגמים
* "רנו PN" - יוצרו 337 יחידות.
* "Renault PY" - יוצרו 25 יחידות.

## נתונים
* 39 מושבים + כרטיסן.
* מנוע קדמי.
* מנוע הנעה אחורית.
* מנוע בנזין.
* בלמים: בלמי תוף.
* מתלים: קפיצים ישרים אורכיים.
* גלגלים כפולים מאחור.
* דגמי "רנו PN" שירתו עד שנות ה-50 של המאה ה-20, בעיקר בפריז.
* בשנת 1929 נכנסו לשירות 25 יחידות מדגם "Renault PY" לשימוש בפרברים. שירתו עד שנת 1939.
* ההבדלים העיקריים בין דגמי "רנו PN" ל- "רנו PY" קשורים למבנה השלדה. בדגם "רנו PN" הנהג ישב מעל המנוע ופלטפורמת כניסה נמוכה נבנתה מאחור. לדגם "רנו PY" תכנון קונבנציונלי יותר, כאשר הנהג ישב מאחורי תא המנוע, וגישה לנוסעים נבנתה דרך דלת חזיתית.

## ראו גם
* רנו
* רנו PR180.2
* רנו R312

## קישורים חיצוניים

## הערות שוליים

קטגוריה:דגמי אוטובוסים
PN
קטגוריה:כלי רכב שהושקו ב-1926
קטגוריה:כלי רכב צרפתיים
קטגוריה:כלי רכב 6 גלגלים ויותר
קטגוריה:1926 בצרפת
Sick Boy

***Sick Boy*** (בעברית: "**ילד חולה**") הוא אלבום האולפן השני של הצמד הדיג'יים האמריקאים הצ'יינסמוקרס. האלבום יצא לאור ב-14 בדצמבר 2018, על ידי חברת התקליטים קולומביה רקורדס, Disruptor Records.

## רשימת רצועות

## מיקומי שיא
### אלבום

### ''Sick Boy'' (מיני אלבום)

### ''Sick Boy...Beach House''

### ''Sick Boy...Save Yourself''

### ''Sick Boy...Side Effects''

### ''Sick Boy...Siren''

### ''Sick Boy...This Feeling''

## נתוני מכירות

## קישורים חיצוניים

## הערות שוליים

קטגוריה:אלבומי הצ'יינסמוקרס
קטגוריה:אלבומים באנגלית
קטגוריה:אלבומי אלקטרופופ
קטגוריה:זוכי פרס המוזיקה של בילבורד: אלבומים
קטגוריה:אלבומי פלטינה בברזיל
קטגוריה:אלבומי חברת קולומביה רקורדס
World War Joy

**World War Joy** (בעברית: **העולם נלחם בהנאה**) הוא אלבום האולפן השלישי של הצמד הדיג'יים האמריקאים הצ'יינסמוקרס. האלבום יצא לאור ב־6 בדצמבר 2019, על ידי חברת התקליטים קולומביה רקורדס, Disruptor Records.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי הצ'יינסמוקרס
קטגוריה:אלבומים באנגלית
קטגוריה:אלבומים שהופקו על ידי אנדרו וואט
קטגוריה:אלבומים שהופקו על ידי לונדון און דה טראק
קטגוריה:אלבומי זהב באוסטרליה
קטגוריה:אלבומי זהב בארצות הברית
קטגוריה:אלבומי זהב בקנדה
קטגוריה:אלבומי פלטינה בברזיל
קטגוריה:אלבומי חברת קולומביה רקורדס
אנתרקותריים

[ממוזער|איור של [אנתרקותריום.]]
**אנתרקותריים** (שם מדעי: Anthracotheriidae) היא משפחה קדומה של מכפילי פרסה גדולים שהיו מאבותיהם של ההיפופוטמיים המודרניים ואולי אפילו מאבות הלווייתנאים. הם חיו החל מתקופת האאוקן שבפלאוגן, בה חי העתיק מביניהם - האלומריקס (Elomeryx), עד לסוף הפליוקן. רובם חיו באפריקה ובאירואסיה אך חלקם הגיעו עד לאמריקה הצפונית מתקופת האוליגוקן.

משמעות שם המשפחה הוא משם הסוג הראשון שתואר בה, האנתרקותריום (Anthracotherium) שסווג ב-1822 בידי ז'ורז' קיווייה. משמעות שמו הוא: "בהמת פחם", עקב הימצאותו במשקעי ליגניט במחצבים באירופה.

יצורים אלה נראו מעט כמו היפופוטם רזה ומוארך בעל ראש צר ולסתות שטוחות מעט. הם היו בעלי 4–5 אצבעות רחבות שאיתם הם צעדו על משטחי בוץ ואולי גם שחו כמו היפופוטמים. בפיהם היו 44 שיניים שהותאמו ללעיסה וחפירה של שורשים וצמחי מים בבוץ.

כמה מהחוקרים הניחו שהם היו מאבות הלווייתנים קדומים אך דעה זו נשללה עקב התפתחות הלווייתנים כבר לפני 50 מיליון שנה, הרבה לפני ראשוני ההיפופוטמים וקרוביהם. אפשרות נוספת היא שהם היו קרוביהם של האנטלודונטיים המאיימים.

## מיון
*תת-משפחה Anthracotheriinae
**סוג אנתרקותריום (Anthracotherium)
**סוג Heptacodon
**סוג Siamotherium
*תת-משפחה Bothriodontinae
**סוג Aepinacodon
**סוג Afromeryx
**סוג Arretotherium
**סוג Brachyodus
**סוג Bothriogenys
**סוג Elomeryx
**סוג Hemimeryx
**סוג Kukusepasutanka
**סוג ליביקוזאורוס (Libycosaurus)
**סוג מריקופוטמוס (Merycopotamus)
**סוג Sivameryx
*תת-משפחה Microbunodontinae
**סוג Anthracokeryx
**סוג Microbunodon
## קישורים חיצוניים

קטגוריה:בעלי חיים שתוארו ב-1869
*
קטגוריה:טקסונים שתוארו בידי ג'וזף ליידי
קטגוריה:מאובני טקסונים שתוארו ב-1869
Bebe & Bassy Tour

**Bebe & Bassy Tour** הוא מיני-סיבוב הופעות של הזמרת-יוצרת ביבי רקסה. סיבוב ההופעות נתמך על גבי המיני-אלבום השני שלה, All Your Fault: Pt. 2. סיבוב ההופעות החל ב-16 באוקטובר 2017, והסתיים ב-19 בנובמבר 2017.

## רשימת שירים
להלן רשימת השירים של סיבוב ההופעות. ייתכן שבמהלך סיבוב ההופעות התרחשו שינויים אחדים:
#"I Got Time"
#"Me, Myself & I"
#"That's It"
#"Bad Bitch"
#"Gateway Drug"
#""
#"Hey Mama"
#""
#"I'm Gonna Show You Crazy"
#"In the Name of Love"
#"No Broken Hearts"
#"Take Me Home"
#"Back to You"
#"Meant to Be"
#"I Got You"

קטגוריה:סיבובי הופעות מ-2017
קטגוריה:סיבובי הופעות של ביבי רקסה
קווינסי אייסי

**קווינסי ג'ירום אייסי** (באנגלית: **Quincy Jyrome Acy**; נולד ב-6 באוקטובר 1990) הוא כדורסלן עבר אמריקאי ששיחק בעמדת הפאוור פורוורד.

## קריירת מכללות
לאחר סיום עונה מוצלחת בליגת התיכונים בטקסס, החל אייסי את לימודיו באוניברסיטת ביילור ממחוז ה-Big 12, שם שיחק במשך 4 עונות והעמיד ממוצעים של 12 נקודות ו-7 ריבאונדים למשחק בשתי העונות האחרונות.

## קריירה מקצועית
אייסי נבחר על ידי טורונטו ראפטורס במקום ה-37 בדראפט ה-NBA 2012, שם מיעט לקבל דקות משחק ולאחר עונה וחצי הועבר ב-9 בדצמבר 2013 בטרייד לסקרמנטו קינגס.

לאחר סיום עונתו הראשונה במדי הקינגס, הועבר אייסי בטרייד לניו יורק ניקס לקראת עונת . ב-5 בינואר 2015 קבע שיאי קריירה של 19 נקודות ו-14 ריבאונדים בהפסד 83–105 נגד ממפיס גריזליס. עונה זו הייתה הטובה בקריירה של אייסי, בה פתח ב-22 משחקים.

ב-22 ביולי 2015 שב אייסי לשורותיה של סקרמנטו קינגס. בעונה זו המשיך את הצלחתו ופתח ב-29 משחקים.

ב-20 ביולי 2016 חתם אייסי עם דאלאס מאבריקס, אך שוחרר מהקבוצה אחרי 6 משחקים ב-18 בנובמבר. עשרה ימים לאחר מכן, החל לשחק בטקסס לג'נדס מליגת הפיתוח של ה-NBA, שם שיחק במשך כחודש וחצי.

ב-10 בינואר 2017 הוחתם אייסי על שני חוזים זמניים עם ברוקלין נטס, ולאחר מכן הוחתם על חוזה עד לסיום העונה.

ב-7 בינואר 2019, לאחר שהחל את עונת 2018/19 ללא חוזה באף קבוצה, הוחתם אייסי על שני חוזים זמניים עם פיניקס סאנס, לאחריהם לא קיבל חוזה לשארית העונה.

ב-15 במרץ 2019 החל לשחק לראשונה מחוץ לארצות הברית, כשחתם בשנג'ן לאופרדס מהליגה הסינית, בה שיחק משחק אחד בלבד.

ב-31 ביולי 2019 חתם אייסי לעונה אחת במכבי תל אביב, עם אופציה להארכה לעונה נוספת.

ב-3 בנובמבר 2021 חתם אייסי לעונה אחת באולימפיאקוס.

באוקטובר 2022 הכריז על פרישה ממשחק פעיל, ומונה לאחראי על פיתוח שחקנים בקבוצת טקסס לג'נדס מליגת הפיתוח של ה-NBA.

ב-10 באפריל 2023 התמנה אייסי לתפקיד עוזר מאמן בקבוצת הכדורסל של אוניברסיטת ויצ'יטה סטייט.

## תארים

; מכבי תל אביב

* אליפויות (1): 2019/2020

* גביע ווינר:  סגנות (1): 2019/2020

## קישורים חיצוניים

## הערות שוליים

קטגוריה:אמריקאים ילידי טקסס
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת ביילור
קטגוריה:כדורסלני טורונטו ראפטורס
קטגוריה:כדורסלני סקרמנטו קינגס
קטגוריה:כדורסלני דאלאס מאבריקס
קטגוריה:כדורסלני פיניקס סאנס
קטגוריה:טקסס: כדורסלנים
קטגוריה:כדורסלני ניו יורק ניקס
קטגוריה:כדורסלני ברוקלין נטס
קטגוריה:כדורסלני טקסס לג'נדס
קטגוריה:כדורסלני מכבי תל אביב
קטגוריה:כדורסלני שנג'ן לאופרדס
קטגוריה:כדורסלני אולימפיאקוס
קטגוריה:אמריקאים שנולדו ב-1990
אנתרקותריום

**אנתרקותריום** (שם מדעי: *Anthracotherium*; מילולית: "בהמת פחם") הוא סוג נכחד של פרסתן ממשפחת האנתרקותריים שבסדרה מכפילי פרסה הקרוב להיפופוטמיים. יונק זה תואר לראשונה בידי ז'ורז' קיווייה ב-1822.

יונק זה קיבל את שמו עקב הימצאות מאובנים במצבורי ליגניט (פחם חום) עתיקים באירופה ועל שמו ניתן שם המשפחה שלו והוא הידוע מכל סוגי המשפחה. מאובניו נמצאו לאורך אירואסיה החל מתקופת האאוקן עד לתחילת המיוקן סביב 19–30 מיליון שנה בקירוב.

האנתרקותריום היה אחד מאבות ההיפופוטמים המודרניים ובמראהו דמה לשילוב בין חזיר להיפופוטם רזה עם גוף נמוך ולסתות מוארכות ושטוחות. הוא גם דמה בגודלו להיפופוטם גמדי והגיע לאורך 2 מטר ולמשקל 250 ק"ג בממוצע במינים הגדולים. מבנה הלסתות שלו דמה לזה של היפופוטם והם הכילו 44 שיניים בעלות כתרים לאורכם, מה שעזר להם לכתוש שורשים ולחטט בביצות בחיפוש אחרי צמחי מים למאכל. הוא היה צמחוני בדומה להיפופוטמים אף שאולי נלחם עם ניביו על נקבות.

סוג זה היה נפוץ בביצות של אירואסיה וכן במצרים, הודו ואף באמריקה הצפונית. לא ברור אם היה יכול גם לשחות או שרק השתכשך בביצות.

## קישורים חיצוניים

קטגוריה:אנתרקותריים
קטגוריה:יונקים שחיו בפלאוגן באסיה
קטגוריה:יונקים שחיו במיוקן באפריקה
קטגוריה:מגה-פאונה של הפלאוגן באירואסיה
הבחירות הפרלמנטריות באיסלנד 2017

**הבחירות הפרלמנטריות באיסלנד** נערכו ב-28 באוקטובר 2017 לאחר פירוק הקואליציה ב-15 בספטמבר כשמפלגת "עתיד בהיר" פרשה מהקואליציה על רקע הדיווחים ששרי הממשלה מטעם מפלגת העצמאות הסתירו את העובדה שאביו של ראש הממשלה ביארני בנדיקטסון, המליץ על מחיקת התיק הפלילי של הפושע הפדופילי המורשע, היילטי זיגוריון האוקסון. לאחר פרישת מפלגת עתיד בהיר, ראש הממשלה ביארני בנדיקטסון החליט על הליכה לבחירות ב-28 באוקטובר 2017 לאחר שהאלת'ינגי פורק.

למרות שסקרים רבים צפו על עלייה בתמיכה במפלגה השמאל-ירוקה, מפלגת העצמאות הצליחה לשמור על מעמדה כמפלגה הגדולה ביותר באלת'ינגי. לאחר הבחירות המפלגה השמאל-ירוקה ניהלה משא ומתן קואליציוני עם ארבע מפלגות, אבל לאחר שהמפלגה הפרוגרסיבית דחתה את ההצעה לקוליציה בת ארבע מפלגות, הוקמה קואליציה עם המפלגה הפוגרסיבית, השמאל-ירוקים ועם מפלגת העצמאות בראשות קתרין יקובסדוטיר.

## רקע
למערכת המשפט האיסלנדית יש מנגנון לפיו אדם מורשע יכול להחזיר את "כבודו", כלומר להחזיר זכויות אזרחיות מסוימות, מחמש שנים לאחר ריצוי עונשו בתנאי שיש שלושה מכתבי המלצה מאנשים בעלי אופי טוב המכירים את הפרט מספיק. אדם בשם חלתי סיגוריון האוקססון הורשע בשנת 2004 על עבירות אונס של בתו החורגת כשהייתה בת חמש-עשרה. בשל כך, נגזרו עליו חמש וחצי שנות מאסר. בספטמבר 2017 אביו של ראש הממשלה ביארני בנדיקטסון, בנדיקט סוונסון, חתם לאותו האוקססון על מכתב המלצה למחיקת התיק הפלילי. שר המשפטים, זיגורדור אנדרסן (שכמוהו, היה חבר במפלגת העצמאות), הודיע לבנדיקטסון על מעורבותו של אביו במכתב ההמלצה כבר ביולי וסירב לחשוף את זהות שולח המכתב עד שאולץ לעשות כן על ידי ועדה פרלמנטרית. עתיד בהיר עזבה את הקואליציה והאשימה את מפלגת העצמאות ב"הפרת אמונים". בנדיקט התנצל על חתימת המכתב. שרת המשפטים אמרה שהיא מכינה הצעת חוק לרפורמה ב"מערכת הכבוד".

לאחר פרישת "עתיד בהיר", כדי למנוע בחירות הוצע בידי יו"ר מפלגת הפיראטים, על קואליציה בת חמש מפלגות (וללא מפלגת העצמאות)-מפלגת הפיראטים, המפלגה הרפורמית, השמאל-ירוקים, הסוציאל-דמוקרטים ועתיד בהיר. המפלגות סירבו ככל הנראה כי כבר היו דיונים לא מוצלחים על קואליציה כזו לאחר הבחירות הקודמות.

## מועמדים וקמפיין
מפלגת העצמאות ומפלגת הרפורמה, שתי מפלגות מרכז-ימין, שמו על דגלן את המשך מאמציהם הממשלתיים ושמירתן בקואליציה, שכן שתי המפלגות היו חברות קואליציה לפני קריסת הפרלמנט הקודם. בתוך כך, התנועה השמאלית-ירוקה חיפשה הזדמנות למשול לראשונה מאז 2009 וליישם מדיניות שמאל אידאולוגית.

כמו ברוב העולם, גם מפלגת הפיראטים של איסלנד דוחה את המודל המסורתי שלמפלגה יש יושב-ראש, אבל מייסדת המפלגה בירגיטה יונסדוטיר שנחשבה בעיני רבים כיושבת ראש, הודיעה על פרישה. לאחר הודעת הפרישה, הלגי הרפן גונארסון, שפרש קודם לכן מהפרלמנט לאחר שאמר כי בירגיטה יונסדוטיר מתנהגת כמו "בריון" הודיע כי כעת יתמודד לפרלמנט.

יושב ראש המפלגה הפרוגרסיבית וראש הממשלה לשעבר, דויד גונלאוגסון הודיע על כוונתו להקים מפלגה חדשה לפני הבחירות. פרסום הודעה זו באה לאחר סכסוך מנהיגותי בתוך המפלגה הפרוגרסיבית והובילה להקמתה של מפלגת המרכז ב-24 בספטמבר. מצע המפלגה היה דומה באופן נרחב לזו של קודמתה, אך התאפיין בתקשורת כ"פופוליסטיות" עם דגש מיוחד על רפורמה במגזר הבנקאי.

## מפלגות בולטות

## תוצאות הבחירות
ימין|ממוזער|270x270 פיקסלים


## הערות שוליים

קטגוריה:בחירות פרלמנטריות באיסלנד
קטגוריה:2017 בפוליטיקה
קטגוריה:2017 באירופה
דרמה (ספר)

**דרמה** (באנגלית: **Drama**) הוא ספר מאת הסופרת ריינה טלגמאייר שבמרכזו סיפורה של קלי, תלמידת חטיבה וחובבת תיאטרון שעובדת בצוות במה של בית הספר שלה. אף על פי שהספר התפרסם מאוד הוא לא היה רב מכר כקודמו. ספר זה, שלא כמו שני הספרים הקודמים שהוציאה טלגמאייר ("חיוך" ו"אחיות"), לא עוסק בה ובמשפחתה.

## עלילה
הדמות הראשית של דרמה היא קלי, תלמידת כיתה ח' בבית הספר התיכון אקליפטוס. בפרק הראשון היא הולכת הביתה עם חבריה גרג ומאט, שם היא מתוודה על רגשותיה כלפי גרג, אחד החברים הטובים ביותר שלה, והם חולקים נשיקה. גרג מגיב בצורה לא טובה מכיוון שרק לאחרונה נפרד מחברתו. זה מוביל למתחים בין השניים, ומשאיר לקלי לב שבור. בבית הספר, קלי מצטרפת לצוות הבמה לייצור את המחזמר "ירח מעל מיסיסיפי" כמעצבת הסטים, קלי נרגשת ליישם את תוכניותיה לסט. בהמשך, תוך כדי תלית כרזות למחזמר, פוגשת קלי את התאומים ג'סטין וג'ס. ג'סטין רוצה לנסות את המחזמר אבל ג'ס ביישן מדי.

למחרת, קלי הולכת לקניון עם ג'ס וג'סטין, שם היא מציגה להם ספר על עיצובים מוגדרים שמתאר את אהבתה להפקה בתיאטרון ואת חלומותיה לעתיד. בזמן שהם מחכים לאביהם של התאומים שיבואו ויאסוף אותם, ג'ס וג'סטין שרים את אחד השירים מהמחזמר. קלי נדהמת מהכישרון שלהם, ומציעה להם להצטרף למחזמר. ג'ס דוחה את ההצעה של קלי עם זאת, הוא מקבל את הצעה שלה לעבוד עם קלי  על צוות הבמה. למחרת בבית הספר, חברו של קלי  של מאט, איש צוות ואחראי  תאורה במחזמר ואחיו של גרג, מתעמת איתה בכעס, והיא מבולבלת בגלל התוקפנות הפתאומית שלו. לאחר מכן קלי ממשיכה לשבת עם ג'סטין במהלך ארוחת הצהריים, שם הוא משתף שהוא הומו, ואף על פי שקלי  המומה, היא בכל זאת תומכת בו.

לאחר מכן צופים קלי  וג'ס באודישנים ל "ירח מעל מיסיספי", שם התפקיד הראשי מוענק לווסט רדינג. קלי מתוודה על זה שהיא מחבבת את ג'ס בפני ליז, שמציעה לה להזמין אותו לריקוד בנשף סיום של בית הספר.

שני הלילות הראשונים של המחזמר זכו להצלחה, אך הלילה השלישי הושמע לאחר שווסט נפרד מבוני, שמשחקת את התפקיד הראשי השני. לאחר מכן היא נועלת את עצמה בארון אספקה ומסרבת לצאת החוצה, מכריחה את צוות הבמה למצוא מחליף הם מוצאים את ג'ס. הוא מתפקד היטב ואפילו חולק נשיקה עם ווסט כמו שהתפקיד דורש. בעקבות הופעתו, ג'ס מבקש מקלי לרקוד אך יוצא לדבר לבד עם ווסט בחוץ. לקלי ולג'ס יש ויכוח על כך שהוא עוזב את קלי במהלך הריקוד, ובמהלכו ג'ס מרמז שהוא הומו ומעיר הערה על כך שקלי נופלת על כל בחור נחמד. היא מסתערת ובדרך אגב נתקלת בגרג והם יוצאים לטיול, כדי שתוכל לנקות את דעתה. במהלך ההליכה מנסה גרג לנשק את קלי, אך היא מסרבת עקב תגובתו בפעם האחרונה שהתנשקו. בהמשך, קלי נפגש עם ג'ס שם הוא מתנצל ומודה לה שעזרה לו לפרוץ את קליפתו. מאט, איש צוות התאורה, מתוודה לאחר מכן על חיבתו לקלי שהיה הגורם לכך שהוא השתלח אליה במהלך החזרות המוזיקליות. בסוף הרומן צוות הבמה חוגג את הצלחת המחזמר וקלי מונה כמנהלת צוות הבמה בשנה שלאחר מכן.

## תרגומים לעברית
כנרת הוציאה ספר בשנת ההוצאה

## קישורים חיצוניים

* 

## הערות שוליים

קטגוריה:ספרים אמריקאיים
קטגוריה:ספרי הוצאת כנרת
קטגוריה:ספרים שצונזרו
סטפן מנדל

**סטפן מנדל** (נולד בשנת 1940) הוא מתמטיקאי ישראלי-אוסטרלי יליד רומניה, שידוע בכך שארגן קבוצות וזכה 14 פעמים בפרס הראשון בלוטו ברומניה, אוסטרליה וארצות הברית, המספר הרב ביותר של זכיות בעולם לאדם אחד.

## ביוגרפיה
סטפן מנדל נולד ברומניה להורים יהודים בזמן מלחמת העולם השנייה. בשנות ה-60 בתקופת השלטון הקומוניסטי ברומניה ביקש לעלות לישראל. על מנת שיותר לו לעלות היה על מנדל, שמשכורתו עמדה אז על 88 דולר בחודש, לגייס סכום גדול של כסף. לשם כך פיתח תבנית שתכסה את כלל הקומבינציות שיכולות לעלות בהגרלת הלוטו ברומניה, ומאפשרת זכייה בטוחה בפרס הראשון. בשיתוף עם קבוצת חברים שלח טפסים שהבטיחו את זכייתם בפרס הראשון, שעמד על 72,783 ליי שהיה שווה ל-18 שנה של משכורת. לאחר הזכייה עלה לישראל עם אשתו וילדיו.

בהמשך עבר להתגורר באוסטרליה. בשנות ה-80. הוא שכלל שם את השיטה שהבטיחה את זכייתו בפרס הראשון, על ידי כך שהדפיס בעצמו את כרטיסי הלוטו ושילם עליהם רק כשמסר אותם בתחנות הלוטו, מה שהיה חוקי אז. העובדה שהדפיס בעצמו את הכרטיסים אפשרה לו להדפיסם כשהם כבר מסומנים, ובכך לא היה צריך למלא בעצמו מיליוני כרטיסים. מנדל זכה בפרס הראשון ובמספר רב של פרסיים משניים. בעקבות זכייתו חברות הלוטו העלו את מספר הכדורים מ-40 ל-45. בכך, הוא נדרש למלא כ-8 מיליון צירופים כדי להיות בטוח שאחד מהם הוא הצירוף הזוכה. כדי לפתור בעיה זו הוא פנה למתמטיקאי פאול ארדש, ואף למד הונגרית כדי לשוחח עמו. לקראת סיום העבודה עמו התברר לו שארדש דובר גם אנגלית. השניים סיימו את העבודה בתוך שבוע. שכלול השיטה כלל פיתוח אלגוריתם לכיסוי כלל אפשרויות ההימור בלוטו המקומי. בזכותה מנדל זכה בפרס הראשון של הלוטו האוסטרלי 11 פעמים נוספות. באוסטרליה נחקק חוק נגדו שנקרא "חוק סטפן מנדל" אשר אוסר על אדם אחד לכסות את כל האפשרויות בהימור. בעקבות שינוי זה לא היה עוד ההימור משתלם למנדל במדינה זו.

מנדל החליט לעבור לשחק בארצות הברית בחפשו פרס ראשון משתלם מספיק כדי להשתתף בהגרלה. מנדל זכה שוב באותה שיטה בפרס הראשון בלוטו של מדינת וירג'יניה בארצות הברית. בזכייה זו הדפיס מראש כרטיסי לוטו בבית דפוס ושלח אותם. סכום הזכייה היה 27 מיליון דולר בפרס הראשון, ועוד 900,000 דולר בפרסי המשנה. לאחר מכן החליט להפסיק את פועלו בתחום ושב לישראל. בעקבות זכייתו נאסר בארצות הברית להדפיס כרטיסי לוטו מראש.

בישראל נפתחה נגדו חקירה של הרשות לניירות ערך בעקבות מיזם שהוביל למכירת אדמות באי ונואטו לישראלים. הוא הועמד לדין, אך שהה מחוץ לישראל (ברח ממשמורת חוקית על פי התביעה) ולא הגיע למשפט. על מנדל נגזרו בשנת 2004 עשרה חודשי מאסר בפועל וקנס של 100 אלף שקלים על הצעה לציבור לרכוש ניירות ערך מבלי לפרסם תשקיף.

מנדל הגיש בקשה למשפט חוזר לבית המשפט העליון אך זו נדחתה בידי השופט חנן מלצר באוגוסט 2019 מכיוון שנמלט מישראל. מאידך אישר לסטפן מנדל לשוב לישראל מבלי שייאסר למשך 30 יום כיון שעונש המאסר הוטל עליו שלא בפניו.

## חיים אישיים
למנדל שני ילדים. בעקבות צו מעצר בינלאומי שהוצא נגדו ומחשש שייעצר, התגורר במדינת האיים ונואטו. עד שנת 2023 התגורר בה, ואז עבר להתגורר בישראל.

## ראו גם
* 21 (סרט)

## קישורים חיצוניים
* 
* 
* 
* 
* 
* 
* 
* 

## הערות שוליים

קטגוריה:מורשעים בדין בישראל
קטגוריה:ישראלים בענף ההימורים
קטגוריה:ישראלים ילידי רומניה
קטגוריה:ישראלים שנולדו ב-1940
סיניה (סרט)

**סינָיה** הוא סרט קולנוע ישראלי משנת 1962 בבימויו של אילן אלדד, עם יפתח ספקטור, שמעון ישראלי ודינה דורון בתפקידים הראשיים.

העלילה מבוססת על מקרה אמיתי של ילדה בדואית שנמצאה בסיני על ידי חיילי צה"ל במהלך מבצע קדש ליד אמה ההרוגה, אומצה על ידי ח"כ פארס חמדאן ונקראה סיניה.

הסרט צולם בחולות ראשון לציון שדמו לחולות סיני וכיום בנויות עליהם שכונות מערב ראשון.

אלדד בחר בטייס חיל האוויר יפתח ספקטור לתפקיד הראשי לאחר שהתרשם ממנו בסרט התיעודי הקצר של חיל האוויר "הגובה 40,000". הוא הצליח לשכנע את הרמטכ"ל צבי צור ואת סגן שר הביטחון שמעון פרס להרשות לטייס בשירות פעיל בן 21 להופיע בסרט אזרחי בפנים גלויות.

חלק גדול מהסרט הוא ללא מילים. הדיאלוגים הקצרים עם הבדואית ובנה מנוהלים בערבית. בתחילת הסרט מראים גננת (נאוה שאן) מוציאה את ילדי הגן החוצה ואחת הילדות, סיניה (סיניה חמדאן האמיתית) מסתכלת למעלה לעבר מטוס בשמים.

המוזיקה היא של נעם שריף, שיר הנושא "סיניה" הוקלט על ידי שמעון ישראלי למילותיו של דידי מנוסי.

## תקציר העלילה
ביום השני במבצע קדש נשלחים שלושה מטוסי מיסטר למטרות הפצצה בדרום סיני. באחד המטוסים קורית תקלה במנוע והטייס דן (יפתח ספקטור) נאלץ לנטוש.

לאחר הצניחה הוא מתקדם בחולות לעבר שברי המטוס ומסתבר שהמטוס פגע במאהל של בדואים והרג אחד מהם. לפניו מתייצב ילד בדואי בשם עזיז (אהוד בנאי) שמוביל אותו לאחד האבלים שם מגלה דן אישה בדואית נפחדת המחזיקה תינוקת. היא פוחדת ממנו אך הוא מרגיע אותה וחובש את ידה הפצועה.

המצרים שולחים מטוס קל למאהל ממנו יורדים טייס (שייקה לוי) וחייל. דן מסתתר והם חוקרים את הבדואית באלימות אך היא לא מסגירה אותו. לפתע מגיע קצין ישראלי בשם אורי (שמעון ישראלי) ופותח באש על המצרים. הטייס נהרג והחייל נפצע ומדמה עצמו כהרוג. הוא זוחל בחשאי מהאוהל, תופס את עזיז ומכריח אותו להורות לאמו לתת לו את העוזי אך אורי מבחין בו והורג אותו.

דן מתייחס לבדואית ולבנה עזיז באופן הומני לאחר שלא הסגירה אותו אך אורי מתייחס אליהם בגסות לאחר שערבים הרגו את אחותו.

דן מצליח לתקן את המטוס ומתחיל להניע אותו למבחן. באותו רגע מגיע ג'יפ מצרי עם שני חיילים. אחד פותח באש ואחד רץ אחרי המטוס מוריד את דן ומתחיל להיאבק איתו. לבסוף מצליח דן להרוג אותו ואורי מחסל את השני. אורי מסכים כי דן ייקח אותו את הבדואית וילדיה והוא יישאר במאהל ויחכה למחלצים.

המטוס ממריא מעל דיונה קטנה אך אז נשמעת התפוצצות. אורי ממהר למקום ומוצא שכולם נהרגו פרט לתינוקת הבוכה. הוא נוטל אותה בידיו וחוזר למאהל.

## שחקנים

## קישורים חיצוניים

* היו סרטים - סיניה, באתר יוטיוב
* השיר סיניה - שמעון ישראלי, באתר יוטיוב
* 
## הערות שוליים

קטגוריה:סרטי 1962
קטגוריה:סרטי דרמה ישראליים
קטגוריה:סרטי מלחמה ישראליים
קטגוריה:סרטי שחור-לבן ישראליים
קטגוריה:סרטים בעברית
קטגוריה:סרטים בערבית
קטגוריה:סרטים ישראליים המבוססים על סיפור אמיתי
קטגוריה:סרטים ישראליים משנת 1962
אחשביה

בהלכה, **אחשביה** (תרגום לעברית: החשיבו) הוא מושג בשפה הארמית שמשמעותו היא: נתן לו חשיבות. מובנו ההלכתי של הכלל הוא שכאשר ישנו דבר חסר חשיבות, שעל ידי מעשה מסוים הוענקה לו חשיבות - חוזר מעמדו להיות כדבר חשוב. דוגמה לדבר היא מאכל שנפסל מאכילת אדם, שמן התורה אינו אסור, אם בכל זאת יאכלוהו בפני עצמו, יעבור האוכלו על איסור מדברי חכמים הואיל והוכיח שהוא חשוב בעיניו.

## מקור המושג
המושג 'אחשביה' נזכר מספר פעמים בתלמוד הבבלי כנימוק להחמרה על אדם מסוים שגילה בדעתו שדברים שאחרים אינם מייחסים להם חשיבות, ובהתאם לכך דינם קל יותר, חשובים בעיניו, ועל כן דינו לגביהם חמור יותר.

דוגמה לדין זה מובאת בתלמוד הבבלי במסכת שבת, שם מבואר שעל אף שרוב העולם לא היו נוהגים לסחוט רימונים לשם שתיית המשקה המופק מהם, ועל כן אם סחטו אותם בשבת לא עברו על מלאכת דש, משפחת בית מנשיא כן היו נוהגים לסוחטם, וכיוון שהוכיחו שסחיטת רימונים חשובה בעיניהם, אם יעשו כן בשבת יעברו על איסור זה ויתחייבו בקרבן:

## חצי שיעור
באיסורים רבים בתורה ישנו שיעור מינימלי הנדרש להחלת חיוב העונש הקצוב עליהם בתורה.

כך למשל, המוציא דבר בשבת מרשות היחיד לרשות הרבים עובר באיסור תורה, וחייב להביא קרבן חטאת אם עשה כן בשגגה. אך רק אם הוציא שיעור בעל חשיבות מינימלית. אמנם אם אדם גילה דעתו שהוא מחשיב גם פחות שיעור החיוב - יתחייב בהוצאת הדבר שהחשיב, אף אם לא היה זה אלא כלשהו.

## נפסל מאכילת אדם

מאכל שנפסל מאכילת אדם, נחלקו התנאים רבי מאיר ורבי שמעון אם מותר לאוכלו או אסור. הראשונים נחלקו אם הלכה כרבי מאיר ואסור, או כרבי שמעון ומותר.

אמנם מוסכם באחרונים שעל אף שלדעת רבי שמעון אין איסור תורה במאכל שנפסל, ובפועל גם לדעת רבי מאיר אין איסור תורה לאכול מאכל שנפסל משום שזו אכילה שלא כדרך הנאתו, מכל מקום ישנו איסור מדברי חכמים לאכול מאכל זה בפני עצמו, כי באכילה זו האוכל מראה שהוא מחשיב את האיסור למאכל.

## קישורים חיצוניים
* גדרי 'אחשביה', באתר מיקרופדיה תלמודית
* דין 'אחשביה' במאכלות אסורות
* 

## הערות שוליים

קטגוריה:הלכה
קטגוריה:כללים ועקרונות בהלכה
קטגוריה:כללים ועקרונות בהלכות שבת
שי שרף

**שי שרף** (נולד בשנת 1958) הוא כדורסלן עבר ישראלי בגובה 1.95 מטר ששיחק בהפועל חיפה ובנבחרת ישראל. כיום איש עסקים בתעשיית ההייטק.

## ביוגרפיה
שרף גדל במחלקת הנוער של הפועל חיפה. בשנת 1977 שיחק במדי בית הספר הריאלי בחיפה בליגת התיכונים בכדורסל.

בעונת 1975/1976 עלה שרף לקבוצה הבוגרת של הפועל חיפה, ושיתף פעולה יחד עם צבי ענבר. שרף קלע בממוצע של 11.9 נקודות למשחק, אך הקבוצה סיימה במקום ה-11 ונשרה לליגה השנייה. לאחר עונה אחת בליגה הארצית, חזרה הקבוצה לליגה הראשונה, ואת שתי העונות הבאות סיימה במקום הרביעי בליגה כאשר שרף קלע בממוצע של 18 ו-14.7 נקודות בהתאמה.

בקיץ 1979, השתתף שרף במדי נבחרת ישראל באליפות אירופה בטורינו תחת המאמן רלף קליין והיה שותף לזכייתה במדליית כסף, כאשר קלע בטורניר 10 נקודות.

את עונת 1979/1980 סיימה הקבוצה שוב במקום ה-4 והעפילה לסיבוב השני של גביע קוראץ' בו הודחה על ידי רייר ונציה האיטלקית. שרף קלע בממוצע של 10 נקודות במשחק.

במהלך עונת 1980/1981 לאחר שמונה משחקי ליגה בלבד (בהם קלע בממוצע של 11.9 נקודות למשחק) עזב שרף את הקבוצה, ויצא ללמוד בארצות הברית. למעשה, כך פרש שרף מכדורסל בגיל 23 בלבד.

סך הכל שיחק שרף 5 עונות בליגה הראשונה, בהן רשם 81 משחקים וקלע בממוצע של 13.4 נקודות למשחק. בנבחרת ישראל רשם שרף 20 הופעות והיה שותף לזכייה במדליית כסף באליפות אירופה בכדורסל 1979.

לאחר הפרישה, עוסק שרף בתחום ההיי-טק. שרף הקים יחד עם שלושה שותפים אחרים את חברת ההיי-טק אונרו שנקנתה בשנת 2008 על ידי נטוורק אפליינס תמורת 120 מיליון דולר.

## קישורים חיצוניים

* שי שרף, קלעי כל הזמנים, אתר מנהלת הליגה
* שי שרף, כרטיס שחקן, אליפות אירופה 1979, אתר פיב"א

## הערות שוליים

קטגוריה:כדורסלני נבחרת ישראל
קטגוריה:כדורסלני הפועל חיפה
קטגוריה:מייסדי חברות תוכנה ישראלים
קטגוריה:יזמים ישראלים
קטגוריה:בוגרי בית הספר הריאלי

קטגוריה:ישראלים שנולדו ב-1958
אונביניליום

**אונביניליום** הוא שמו של יסוד כימי היפותטי בטבלה המחזורית. מספרו האטומי הוא 120 והוא היסוד ה-17 בסדרת היסודות העל-כבדים וה- 28 בסדרת היסודות הטרנס-אורניים.

האונביניליום טרם יוצר, למרות ניסיונות מרובים של צוותים גרמנים ורוסיים. ניסיון אחד של הצוות הגרמני ב־2011 במרכז הלמהולץ למחקר יונים כבדים היווה תוצאה מרומזת אך לא חותכת המצביעה על ייצור אפשרי, אך הנתונים לא היו שלמים ולא תואמים את הציפיות התאורטיות. ניסיונות מתוכננים של צוותים מרוסיה, מיפן ומצרפת מתוכננים לשנת 2020. עדויות ניסיוניות מהניסיונות הללו מראות כי ככל הנראה, האונביניליום עשוי להיות היסוד המלאכותי האחרון שניתן לסנתז באמצעות הטכנולוגיה הנוכחית.

מיקומו של אונביניליום כמתכת אלקלית עפרורית מרמז כי יהיו לו תכונות דומות ליסודות הקלים יותר בקבוצה זו, כגון בריליום, מגנזיום, סידן, סטרונציום, בריום ורדיום. עם זאת, תופעות יחסותיות עשויות לגרום לחלק מתכונותיו להיבדל מאלו הצפויות מיישום ישיר של מגמות הטבלה המחזורית. לדוגמה, האונביניליום צפוי להיות פחות ריאקטיבי מבריליום ומרדיום ויהיה קרוב יותר להתנהגות סטרונציום, ואף שהוא אמור להראות את מספר חמצון +2 האופייני למתכות אלקליות, הוא גם צפוי להראות את מספר חמצון +4, שאינו ידוע בשום מתכות אלקליות עפרוריות אחרות.

## היסטוריה
יסודות על-כבדים, כמו אנביניליום, מיוצרים רק על ידי היתוך גרעיני. ניתן לחלק את תגובות ההיתוך הללו ל"חם" ול"קר", תלוי באנרגיית הערעור של הגרעין המורכב המיוצר. בתגובות היתוך "חמות", מואצים יסודות כימים מסדרת האקטינידים, מה אשר מביא גרעינים מורכבים בעלי אנרגיית ערעור גבוהה יחסית (40–50 eV). בתגובות היתוך "קרות", מואצים יסודות כימים מסדרת מתכות המעבר העמידות (בדרך כלל עופרת וביסמוט), מה אשר מביא גרעינים מורכבים בעלי אנרגיית ערעור נמוכה יחסית (10–20 eV).

האונונניום והאונביניליום הם היסודות הקלים ביותר שטרם סונתזו, בניגוד לכל היסודות הקודמים אשר הגיעו לשיאם ביסוד אוגאנסון (יסוד 118). ניסיונות הסינתוז של יסודות 119 ו-120 דוחפים את גבולות הטכנולוגיה הנוכחית, כנראה בגלל חוק חתך הפעולה של תגובות הייצור וזמן מחצית החיים הקצרה שלהם, שצפויים להיות בסדר גודל של מיקרו-שניות.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:יסודות כימיים
קטגוריה:מתכות אלקליות עפרוריות
קטגוריה:יסודות משוערים
קטגוריה:יסודות על-כבדים
קטגוריה:יסודות טרנס-אורניים
ארתור פאלו

**אטיין-לואי ארתור פאלו** (בצרפתית: **Étienne-Louis Arthur Fallot**; 29 בספטמבר 1850 (סט, צרפת) – 30 באפריל 1911) היה רופא צרפתי.

פאלו למד בבית ספר לרפואה במונפלייה בשנת 1867. בעת שהותו במארסיי כתב עבודת גמר בנושא דלקת ריאות. בשנת 1888 התמנה לפרופסור להיגיינה ורפואה משפטית במרסיי. בשנת 1888 תיאר בפרטיות את ארבעת המאפיינים האנטומיים של המום טטרלוגיה על שם פאלו, מום לב מולד האחראי לתסמונת התינוק הכחול ונקרא על שמו של פאלו.

## קישורים חיצוניים

* ביוגרפיה באתר Whonamedit?

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:רופאים צרפתים
קטגוריה:צרפתים שנולדו ב-1850
קטגוריה:צרפתים שנפטרו ב-1911
עומר טישלר

[ממוזער|260px|תא"ל טישלר (מימין) ביחד עם מפקד חיל האוויר אלוף [עמיקם נורקין בטקס ההקמה מחדש של טייסת 116 כטייסת מטוסי F-35 אדיר בבסיס נבטים, ינואר 2020.]]
**עומר טישלר** (נולד ב-1975) הוא קצין צה"ל בדרגת תת-אלוף, המיועד לפקד על חיל האוויר. בתפקידו האחרון שירת כראש מטה חיל האוויר הישראלי, וקודם לכן שירת כראש להק מבצעי אוויר.

## ביוגרפיה
טישלר נולד בכרמיאל, בן לאמנון, עורך דין, ולסילביה (צ'יקי), מדריכה לפלדנקרייז. גדל בכפר סבא והשלים את לימודיו התיכוניים בתיכון אוסטרובסקי. התגייס לצה"ל בשנת 1993, וסיים קורס טיס בשנת 1995 במגמת קרב. הוכשר כטייס F-16, ולאחר מכן עבר הסבה למטוסי F-15I. פיקד על קורס האימון המתקדם של טייסי הקרב. בשנת 2002 יצא ללימודים אקדמיים, וסיים תואר ראשון בהנדסה ביו-רפואית באוניברסיטת תל אביב. לאחר הלימודים פרש מצה"ל ועסק בתחום ההיי-טק.

במלחמת לבנון השנייה שירת כטייס מילואים בטייסת F-15I. לאחר המלחמה חזר לשירות קבע ומונה לסגן מפקד טייסת 105. ב-2011 הועלה לדרגת סא"ל ומונה למפקד טייסת 140. בשנת 2013 מונה למפקד טייסת 119. ב-2015 מונה לראש ענף במטה המבצעי של חיל האוויר. ב-2016 הועלה לדרגת אל"ם ומונה למפקד מחלקת השתתפות בלהק השתתפות ומסוקים. ב-30 ביולי 2017 מונה למפקד בית הספר לטיסה, ושימש בתפקיד עד 13 באוגוסט 2018. ב-30 ביולי 2019 הועלה לדרגת תא"ל ומונה למפקד בסיס נבטים. בספטמבר 2021 מונה לראש להק מבצעי אוויר, תפקיד אותו מילא עד 9 באוגוסט 2023. ב-26 בספטמבר 2023 החל לשרת כראש להק המטה, ושירת בתפקיד זה במלחמת חרבות ברזל ובמבצע עם כלביא. ב-11 בנובמבר 2025 סיים תפקידו זה. ב-23 בדצמבר 2025 אישר שר הביטחון ישראל כ"ץ את מינויו לתפקיד מפקד חיל האוויר.

טישלר נשוי ואב לשלושה. הוא בוגר המכללה לביטחון לאומי, ובעל תואר ראשון בהנדסה ביו-רפואית מאוניברסיטת תל אביב ותואר שני במדע המדינה מאוניברסיטת חיפה.

## קישורים חיצוניים

## הערות שוליים

קטגוריה:תתי-אלופים בחיל האוויר
קטגוריה:טייסי חיל האוויר הישראלי
קטגוריה:מפקדי בסיס נבטים
קטגוריה:מפקדי בית הספר לטיסה של חיל האוויר
קטגוריה:ראשי מחלקת השתתפות בחיל האוויר
קטגוריה:ראשי להק ראש המטה
קטגוריה:ראשי להק מבצעי אוויר
קטגוריה:בוגרי המכללה לביטחון לאומי
קטגוריה:בוגרי אוניברסיטת תל אביב
קטגוריה:כרמיאל: אישים
קטגוריה:ישראלים שנולדו ב-1975
יחסי אוסטרליה–גיאנה

**יחסי אוסטרליה–גיאנה** הם היחסים הדיפלומטיים הרשמיים שבין **[[אוסטרליה|הקהילייה של אוסטרליה]]** לבין **[[גיאנה|הרפובליקה השיתופית של גיאנה]]**.

## סקירה כללית
על פי מחלקת החוץ והסחר האוסטרלית בין שתי המדינות יחסים חמים. היחסים בין שתי המדינות מופקדים על הנציבות הגבוהה האוסטרלית בפורט אוף ספיין, בירת טרינידד וטובגו לצד קונסוליה שמחזיקה אוסטרליה בג'ורג'טאון בירת גיאנה עצמה.

אוסטרליה מפעילה בגיאנה תוכנית עזרה הומניטרית בשם **Direct Aid Program** שעוזרת בשיפור איכות החיים במדינה; שיפור איכות המים לשתייה, עזרה באספקת החשמל וכו'. התוכנית מנסה לעזור גם בשימור יערות הגשם שבגיאנה ובשמירה על איכות הסביבה בה באופן כללי.

שתי המדינות הן חברות בארגון האומות המאוחדות. שוק התיירות והמסחר בין שתי המדינות הוא זניח - כשלוש מאוד מבקרים (גיאנים באוסטרליה ואוסטרלים בגינאה). בין שתי המדינות מפגשים אחדים של רמי דרג, ואף ביקור רם דרג אחד של חבר בפרלמנט האוסטרלי בגיאנה שנערך בשנת 2012.

## נציגויות דיפלומטיות
* גיאנה אינה מיוצגת באוסטרליה, הן בדרג השגרירות והן בדרג הקונסולרי.
* אוסטרליה אינה מיוצגת בגיאנה בדרג השגרירות, אלא באמצעות נציבותה הגבוהה בפורט אוף ספיין, בירת טרינידד וטובגו, אותה האמינה על גיאנה. אוסטרליה מיוצגת בגיאנה בדרג הקונסולרי באמצעות קונסוליה רשמית שהיא מחזיקה בג'ורג'טאון, בירת המדינה.

## קישורים חיצוניים
* Guyana country brief, מחלקת החוץ והסחר של ממשלת אוסטרליה

## הערות שוליים

קטגוריה:ערכים ללא קטגוריות פיזיות - יחסי חוץ
יחסי ישראל – סנט לוסיה

**יחסי ישראל–סנט לוסיה** הם היחסים דיפלומטיים הרשמיים שמתקיימים בין מדינת ישראל לבין סנט לוסיה.

## היסטוריה
שתי המדינות נהנו מקשרים חמים מאז הוקמו היחסים הדיפלומטיים, מספר חודשים לאחר הכרזת עצמאות המדינה ב-1979. עם זאת, בשנת 2015 הביעה שגרירת סנט לוסיה באו"ם מניסה רמבאלי הזדהות עם הרשות הפלסטינית, מה שגרם למתח בין ישראל לסנט לוסיה.

הסחר בין שתי המדינות הוא זניח, אולם קיימת תיירות ישראלית בסנט לוסיה, ואין צורך לתיירים ישראלים באשרות כניסה למדינה.

## נציגויות דיפלומטיות

* ישראל מיוצגת בסנט לוסיה באמצעות שגרירותה בסנטו דומינגו לרפובליקה הדומיניקנית.

## ראו גם

* יהדות האיים הקריביים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אוסטרליה – סנט לוסיה

**יחסי אוסטרליה–סנט לוסיה** הם היחסים הדיפלומטיים הרשמיים שבין **[[אוסטרליה|הקהילייה של אוסטרליה]]** לבין **[[סנט לוסיה]]**.

## סקירה כללית
היחסים בין הקהילייה של אוסטרליה לבין סנט לוסיה כוננו בשנת 1982, שלוש שנים לאחר עצמאותה של האחרונה. היחסים בין שתי המדינות מופקדים על הנציבות הגבוהה האוסטרלית בפורט אוף ספיין, בירת טרינידד וטובגו. במפקד האוכלוסין האוסטרלי בשנת 2016 הזדהו 60 אוסטרלים כילדי סנט לוסיה.

שתי המדינות הן חברות בארגון האומות המאוחדות, ושתיהן חלק מחבר העמים הבריטי. בשתי המדינות שולט אותו המונרך. שוק התיירות והמסחר בין שתי המדינות הוא זניח - פחות ממאתיים מבקרים בשנה ממדינה למדינה. בין שתי המדינות מפגשים אחדים של רמי דרג, ואף ביקור רם דרג אחד של חבר בפרלמנט האוסטרלי בסנט לוסיה שנערך בשנת 2012.

## נציגויות דיפלומטיות
* סנט לוסיה אינה מיוצגת באוסטרליה, הן בדרג השגרירות והן בדרג הקונסולרי.
* אוסטרליה אינה מיוצגת בסנט לוסיה, הן בדרג השגרירות והן בדרג הקונסולרי. אוסטרליה האמינה את נציבותה הגבוהה בפורט אוף ספיין, בירת טרינידד וטובגו, על סנט לוסיה.

## קישורים חיצוניים

* Saint Lucia country brief, באתר מחלקת החוץ והסחר האוסטרלי

## הערות שוליים

קטגוריה:ערכים ללא קטגוריות פיזיות - יחסי חוץ
Queen of the Clouds Tour

**Queen of the Clouds Tour** הוא סיבוב ההופעות הראשון של הזמרת-יוצרת טובה לו. סיבוב ההופעות נתמך על ידי אלבום הבכורה שלה, Queen of the Clouds. סיבוב ההופעות החל ב-28 בספטמבר 2015, והסתיים ב-15 בנובמבר 2015.

## רשימת שירים
להלן רשימת השירים של סיבוב ההופעות. ייתכן שבמהלך סיבוב ההופעות התרחשו שינויים אחדים:
#"Not on Drugs"
#"Got Love"
#"The Way That I Am"
#"Moments"
#"My Gun"
#"Like Em Young"
#"Over"
#"Scream My Name"
#"Thousand Miles"
#"This Time Around"
#"Out of Mind"
#"Crave"
#"Talking Body"
#"Paradise"
#"Timebomb"
#"Run On Love"
#"(Habits (Stay High"

## קישורים חיצוניים

קטגוריה:סיבובי הופעות מ-2015
קטגוריה:סיבובי הופעות של טובה לו
בוי-1דה

**מתיו ג'הו סמואלס** (באנגלית: **Matthew Jehu Samuels**; נולד ב-13 באוקטובר 1986), הידוע בשם הבמה **בוי-1דה** (**Boi-1da**) הוא מפיק מוזיקלי קנדי מטורונטו, מפיק מקומי של חברת OVO סאונד של דרייק.
## קריירה
סמואלס הפיק עבור מגוון אמנים כמו דרייק, ריהאנה, אמינם, ג'יי זי, ניקי מינאז', נאז, לאנה דל ריי וקנדריק לאמאר. בשנת 2015 שימש סמואלס כמפיק בפועל של המיקסטייפ של דרייק, *If You're Reading This It's Too Late*.

סמואלס נולד בקינגסטון שבג'מייקה ועבר לגור בקנדה כשהיה בן 3, וגדל במחוזות צפון יורק וסקארבורו בטורונטו. כמו כן, הוא גם גדל באייאקס שבאונטריו, שם למד בבית הספר התיכון פיקרינג. אביו היה מאזין נלהב למוזיקת דאנסהול וכך גדל סמואלס והאזין למוזיקה ג'מייקנית. בגיל שמונה, אמו קנתה לו מקלדת קסיו, ובגיל 15 חבר הכיר לו את התוכנה Fl Studio (לשעבר Fruity Loops), ומאז הוא התחיל להשתמש ב-FL Studio ליצירת ביטים.

## קישורים חיצוניים

* 

קטגוריה:מפיקים מוזיקליים קנדים
קטגוריה:מפיקי היפ הופ קנדים
קטגוריה:ג'מייקנים שנולדו ב-1986
קטגוריה:קנדים שנולדו ב-1986
Lady Wood Tour

**Lady Wood Tour** הוא סיבוב ההופעות השני של הזמרת-יוצרת טובה לו. סיבוב ההופעות נתמך על ידי אלבום האולפן השני שלה, Lady Wood. סיבוב ההופעות החל ב-6 בפברואר 2017, והסתיים ב-14 באוקטובר 2017.

## רשימת שירים
להלן רשימת השירים של סיבוב ההופעות. ייתכן שבמהלך סיבוב ההופעות התרחשו שינויים אחדים:
#"True Disaster"
#"Lady Wood"
#"Influence"
#"Moments"
#"The Way That I Am"
#"Not on Drugs"
#"Thousand Miles"
#"Vibes"
#"Got Love"
#"Talking Body"
#"Imaginary Friend"
#"Keep It Simple"
#"WTF Love Is"
#"Flashes"
#"Cool Girl"
#"Bitches"
#"(Habits (Stay High"

## קישורים חיצוניים

קטגוריה:סיבובי הופעות מ-2017
קטגוריה:סיבובי הופעות של טובה לו
הטור של קליפורניה

**הטור של קליפורניה** (נקרא גם **אמגן טור קליפורניה**, בשל חברת אמג'ן שהייתה ספונסר המרוץ) היה מרוץ אופניים בקטעים שהתקיים בשנים 2006–2019, מדי שנה בחודש מאי (עד 2010, חל בפברואר). המירוץ התקיים לראשונה בשנת 2006 ואז ניצח בו פלויד לאנדיס האמריקאי. שיאן הזכיות בקטעים הוא פטר סאגאן הסלובקי, אשר ניצח ב-17 קטעים בין השנים 2010–2017. שיאן הניצחונות במירוץ הוא לוי ליפהיימר, שניצח שלוש פעמים (בשנים 2007, 2008, 2009).

## על המרוץ
המרוץ הוזנק בדרך כלל מסקרמנטו, ובשנותיו הראשונות גם כלל פרולוג קצר. במהלך השנים, מלבד סקרמנטו, המירוץ הוזנק גם מסנטה רוזה, סן דייגו, לונג ביץ', אסקונדידו, נבדה, וסן פרנסיסקו.
ב-2010, תאריך המירוץ הוזז מפברואר למאי, לזמן שחופף לג'ירו ד'איטליה וזו הסיבה שלרוב נעדרו ממנו לא מעט רוכבים בולטים. המרוץ היה אחד מ-38 המרוצים שבדרג הוורלד טור, והשתתפו בו גם רוב הקבוצות מדרג זה, ועוד 5 קבוצות מדרג הפרו-קונטיננטל ובמהדורה האחרונה נכללה גם נבחרת ארצות הברית שהורכבה מרוכבים שנבחרו אליה. ב-2020 הטור לא התקיים בשל מגפת הקורונה בארצות הברית. אחרי כן לא נמסר על ידי המארגנים על כוונה להמשיך לקיים את המרוץ.

## מנצחים

### מנצחי קטגורית מלך ההר
20px

### מנצחי קטגורית הרוכב הצעיר
20px

### הקבוצה המובילה בדירוג הקבוצות

### מנצחי קטגורית הספרינט
20px

### הרוכבים עם הכי הרבה ניצחונות בקטעים
* פטר סאגאן  17 ניצחונות.
* מרק קוונדיש  10 ניצחונות.
* לוי ליפהיימר  6 ניצחונות.
* חואן חוזה איידו  5 ניצחונות.
* ג'ורג' הינקאפי  3 ניצחונות.
* פרננדו גאבייריה  (אותה כמות ניצחונות)
* דייב זבריסקי  (אותה כמות ניצחונות)
*טומס סקווינס  (אותה כמות ניצחונות)
* אולאף פולאק  2 ניצחונות.
* איגן ברנל  (אותה כמות ניצחונות)
* פביאן קנצ'לארה  (אותה כמות ניצחונות)
* ז'וליאן אלאפיליפ  (אותה כמות ניצחונות)
* ינס וויגט  (אותה כמות ניצחונות)
* אוואן הופמן  (אותה כמות ניצחונות)
* רוהאן דניס  (אותה כמות ניצחונות)
* רוברט חסינק  (אותה כמות ניצחונות)

## קישורים חיצוניים

* 

* טור קליפורניה, באתר ProCyclingStats
* 

קטגוריה:מרוצי אופניים
קטגוריה:קליפורניה: תחרויות ספורט
קטגוריה:ארצות הברית: אופניים
קטגוריה:מרוצי_וורלד_טור
Silence Is Golden

**Silence Is Golden** (בעברית: **שתיקה שווה זהב**) הוא שיר שהוקלט על ידי הלהקה האמריקאית ארבע העונות. את השיר כתבו במשותף מפיק הלהקה בוב קרו וחבר הלהקה בוב גאודיו. השיר יצא לאור ב-1964 בחברת התקליטים פיליפס רקורדס. כבי-סייד של הסינגל "Rag doll", שגם אותו כתבו קרו וגאודיו.

## הגרסה של הטרמלוס

הלהקה הבריטית הטרמלוס הקליטה גרסת כיסוי של השיר עם צליל דומה, שבו השתמשו באותו עיבוד. השיר הגיע למקום הראשון במצעד הסינגלים הבריטי ב-18 במאי 1967, ושהה בו במשך שלושה שבועות. הגיטריסט ריק וסט היה הסולן של השיר. בארצות הברית הוציאה חברת אפיק רקורדס את הסינגל שהגיע למקום ה-11 במצעד הבילבורד הוט 100, והיה ברשימת 100 השירים המצליחים ביותר של שנת 1967. השיר נמכר במיליון עותקים ברחבי העולם והגיע למעמד של תקליט זהב. הטרמלוס הקליטו גרסה איטלקית לשיר בשם "E in silenzio". ב-1989 הקליט הזמר השוודי ג'ים ג'ידהד גרסת כיסוי לשיר (באנגלית).

## מצעדים

### מצעדים שבועיים

### מצעדים שנתיים

## קישורים חיצוניים

## הערות שוליים

קטגוריה:שירים באנגלית
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת אפיק רקורדס
דמויי היפופוטם

[ממוזער|[היפופוטם מצוי.]]
**דמויי היפופוטם** (שם מדעי: Whippomorpha; מילולית: "Whippo" (הלחם של "whale" + "hippo") - "היפופוטם + לווייתן", "morphē" - צורה") היא תת-סדרה של יונקים פרסתנים מהסדרה מכפילי פרסה הכוללים את הגדולים שבבני הסדרה. כיום רווח במחקר שבני תת-סדרה זו היו אבותיהם של הלווייתנאים, היונקים הימיים.

כיום רוב המשפחות מקבוצה זו נכחדו. יונקים אלה החלו להתפתח בתקופת האאוקן כיצורים קטנים יחסית בגודל של איילי מושק או מונטיאקים, ככל הנראה מאבות דמויי חזיר. בהמשך הם התפתחו למינים שחלקם שוכנים במים באופן קבוע או חלקי. הידועים מביניהם הם ההיפופוטמים והאנתרקותריים שדמו להיפופוטמים רזים.

חוקרים רבים מעריכים שמינים דמויי היפופוטם היו אבותיהם של הלווייתנים הקדומים, אך יש על כך מחלוקות (חלק מהחוקרים רואים בלווייתנים צאצאים של המזוניכידים או של האנדרוסארכוס).

## מיון
* אינפרא-סדרה Hippopotamoidea
*** משפחה אנתרקותריים (Anthracotheriidae) - נכחדה
*** משפחה היפופוטמיים (Hippopotamidae)
* אינפרא-סדרה Dichobunoidea - נכחדה
*** משפחה Mixtotheriidae
*** משפחה Dichobunidae
*** משפחה Helohyidae
*** משפחה Cebochoeridae
* אינפרא-סדרה Cetaceomorpha
*** משפחה Raoellidae - נכחדה. בה האינדוהיוס
** ענף לווייתנאים (במיון הלינאי הלווייתנאים הוגדרו כסדרה אך במיון הקלדיסטי הם מוגדרים כענף ללא דרגה כלשהי)
## קישורים חיצוניים

*
קטגוריה:בעלי חיים שתוארו ב-1999
יחסי אוסטרליה–איטליה

**יחסי אוסטרליה–איטליה** הם יחסי החוץ בין הקהילייה של אוסטרליה והרפובליקה האיטלקית. לאיטליה ואוסטרליה יש במשך שנים ארוכות, יחסים ידידותיים וחיוביים בנושאי הגירה, מדיני-אסטרטגי, ומסחר.

נכון לשנת 2011 היו סביב 916,000 אנשים ממוצא איטלקי שחיו באוסטרליה.

## היסטוריה
כתוצאה ממשבר אתיופיה והפלישה האיטלקית לחבש ב-1935, ממשלת אוסטרליה הפעילה סנקציות בשנת 1935, אשר אסרו על אוסטרלים מלעשות עסקים עם איטליה, אלא אם כן אושרה על ידי הממשלה.

אוסטרליה ואיטליה לחמו זו בזו במהלך מלחמת העולם השנייה. במהלך המלחמה, אזרחים איטלקים באוסטרליה נשלחו למחנות מעצר, כבעלי ברית של האויב.

## יחסים דיפלומטיים
לאוסטרליה יש שגרירות ברומא וקונסוליה כללית במילאנו. לאיטליה יש שגרירות בקנברה, קונסוליות כלליות במלבורן וסידני וקונסוליות באדלייד, בריזביין ופרת'.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
רכס אתוס

**רכס אתוס** (באנגלית: **Athos Range**) הוא הרכס הצפוני מבין שלושת הרכסים העיקריים של הרי הנסיך צ'ארלס, באדמת מק. רוברטסון שבאנטארקטיקה. 

הרכס כולל מספר גדול של הרים, וכן נונאטאקים. 

אורכו של הרכס 60 קילומטרים (בכיוון מזרח - מערב). 

הרכס נמצא מצפון לקרחון סקילה (המפריד בינו לבין רכס פורתוס שמדרום לו). 

הרכס מגיע לגובה של 1,640 מטרים מעל פני הים.

## היסטוריה
### גילוי הרכס
הרכס התגלה לראשונה באמצעות תצלומי אוויר שבוצעו על ידי צי ארצות הברית במהלך מבצע קפיצה לגובה (בין השנים 1947- 1946).

הראשונים שהגיעו אל הרכס היו אנשי המשלחת הדרומית של משלחת החקר האנטארקטית הלאומית של אוסטרליה בינואר 1957 בהנהגת ו. ג. בושר (WG Bewsher).

### מקור השם
המשלחת קראה לרכס, בדומה לשני הרכסים הדרומיים לו (רכס פורתוס ורכס אראמיס), על שמות הדמויות מהספר "שלושת המוסקטרים" של אלכסנדר דיומה - ספר שחברי המשלחת הביאו עימם, והיה הפופולרי מבין הספרים שחברי המשלחת קראו.

## הרי הרכס

## קישורים חיצוניים
* רכס אתוס באתר הסקר הגאולוגי של ארצות הברית
* רכס אתוס באתר הגאזט האנטארקטי של ממשלת אוסטרליה
* רכס אתוס באתר הגאזט האנטארקטי המשווה SCAR של ממשלת אוסטרליה
* תיאור רכס אתוס  באתר ממשלת אוסטרליה
* מפת אזור רכס אתוס
* מחשבון מרחקים - המרחק מרכס אתוס לאתרים סמוכים
* תחזית מזג אוויר עדכנית עבור רכס אתוס

## הערות שוליים

אתוס
קו 9 (הרכבת התחתית של מדריד)

**קו 9 של הרכבת התחתית של מדריד** (בספרדית: **línea 9**) הוא קו רכבת תחתית במערכת הרכבת התחתית של מדריד. הקו, שנפתח בשנת 1980 ממלא תפקיד חשוב בשירות המערכת ומקשר בין תחנות וקווים רבים. הקו נוסע לאורך כל מסלולו מתחת לאדמה. סמל המסלול של הקו הוא בצבע סגול ופועלות בו 29 תחנות על 38 קילומטר מקצה לקצה.

אף על פי שמספר הקו הוא 9, הקו נבנה בפועל שנים רבות לפני השלמתו של קו 8 וזאת עקב העיכובים הרבים שהיו בבנייתו של הקו הקודם.

## מסלול הקו
קו 9 נוסע במסלול מהיר וארוך וחוצה את מדריד מהפרברים הצפוניים דרך מרכז העיר ומזרחה עד הפרברים הדרומיים ביותר של העיר. הקו מקשר בין רוב קווי הרכבת הפרברית של מדריד לבין קווי הרכבת התחתית של מדריד דרך שכונות רבות.

המסלול המרכזי של הקו מסתיים אומנם בדרום העיר ולא מגיע לפרברים אך מתחנתו הסופית יוצא קו ענף נוסף שמגיע עד לפרברים הדרומיים של מדריד.

## תוכניות עתידיות
על פי המתוכנן יורחב הקו בשנים האחרונות בתחנות נוספות ויגיע עד לתחנת הצטלבות עם קו 1 באזור תחנת פאקו דה לוסיה אך למרות הפרסומים אין עוד שום פרויקט רשמי בקשר להרחבה.

## קישורים חיצוניים

* 

קטגוריה:קווי הרכבת התחתית של מדריד
פאדי סלביס

**איאד (פאדי) סלביס** (בערבית: **فادي سلبيس**; נולד ב-1 במאי 1993) הוא כדורגלן פלסטיני-ישראלי המשחק בעמדת המגן השמאלי בקבוצת צעירי כפר קנא מליגה א' צפון.

## קריירה
סלביס החל לשחק כדורגל במחלקת הנוער של מכבי כפר כנא, ובגיל 16 הצטרף להפועל תל אביב. כעבור שנתיים עבר להפועל נצרת עילית, וב-5 בספטמבר 2011 ערך את הופעת הבכורה שלו בקבוצה הבוגרת של המועדון, בתיקו 1–1 נגד מכבי אום אל-פחם במסגרת גביע הטוטו. ב-16 באפריל 2012 ערך סלביס את הופעת הבכורה שלו בליגה הלאומית, בתיקו 1–1 נגד הכח עמידר רמת גן, ובעונת 2012/2013 ערך חמש הופעות נוספות בליגה הלאומית.

לקראת עונת  חתם סלביס במכבי כפר כנא מליגה א' צפון. ב-18 באוקטובר 2013 ערך את הופעת הבכורה שלו בקבוצה, בניצחון 3–2 על אחווה עראבה, בו גם כבש את שער הבכורה שלו בקריירה, ובסך הכל כבש ארבעה שערים בעונה זו.

בסיום העונה התפרקה מכבי כפר כנא, וסלביס חתם בהילאל אל-קודס מליגת העל הפלסטינית. באוקטובר  שב לכדורגל הישראלי וחתם בקבוצת צעירי כפר כנא מליגה ג'.

בקיץ  חזר סלביס לקדנציה שנייה בהילאל אל-קודס וזומן לסגל נבחרת פלסטין. ב-31 באוגוסט 2015 ערך את הופעת הבכורה שלו בנבחרת, בתיקו 0–0 נגד , ובסך הכל ערך חמש הופעות במדי הנבחרת.

בהמשך שיחק סלביס באל-בירה, בג'בל מוכאבר ובמרכז שבאב בלאטה, ובקיץ 2019 חזר לכדורגל הישראלי וחתם בקבוצת הפועל בני זלפה מליגה א'.

בינואר , סלביס חזר לג'בל מוכאבר.

בפברואר , סלביס חתם בהפועל מגדל העמק ובסיום העונה הצטרף להפועל בני פורידיס.

## תארים
;הילאל אל-קודס
*אליפות פלסטין: 

## קישורים חיצוניים

## הערות שוליים

קטגוריה:כדורגלנים פלסטינים
קטגוריה:מגני כדורגל ישראלים
קטגוריה:מגני כדורגל פלסטינים
קטגוריה:כפר כנא: כדורגלנים
קטגוריה:כדורגלני הפועל נוף הגליל
קטגוריה:כדורגלני מכבי כפר כנא
קטגוריה:כדורגלני הילאל אל-קודס
קטגוריה:כדורגלני מכבי אחי נצרת
קטגוריה:כדורגלני ג'בל מוכאבר
קטגוריה:כדורגלני הפועל מגדל העמק
קטגוריה:כדורגלני נבחרת פלסטין
קטגוריה:כדורגלנים ערבים ישראלים
קטגוריה:ישראלים שנולדו ב-1993
קטגוריה:פלסטינים שנולדו ב-1993
יאנג בויז (הרכב)

**יאנג בויז** היו צמד היפ הופ ישראלי. חברי הצמד הם יונתן הפנר נאמן (יאנג הפנר) ואליאור אנטווי (בוי אצ'י).

## היסטוריה
ב-2017 הוציאו את השיר "הנעליים שלי" שזכה להצלחה רבה, באותה שנה הוציאו את האלבום הראשון שלהם "יאנג בויז", באלבום מתארחים שיפי ומיכאל סוויסה, בין היתר.

ב-2018 הוציאו אלבום נוסף בשם "יאנג בויז 2" בו מתארחים פלד, דודו פארוק ושיפי, בין היתר. שני האלבומים זכו להצלחה רבה. ב-2 ביוני 2019 הודיעו הצמד בעמודי האינסטגרם שלהם שהצמד מתפרק ופתחו במופע פרידה בלבונטין בתל אביב. כמה שבועות לאחר פרסום הפוסט הוציאו את השיר האחרון שלהם ביחד, "יאנג בויז 3".

## דיסקוגרפיה
### אלבומים

* 2017: יאנג בויז
* 2018: יאנג בויז 2

### סינגלים

* 2017: הנעליים שלי
*2018: לא יודע
* 2018: שקרים (עם שקל)
* 2018: אוי לא
*2019: אוטובוסים (Remix) (עם עדן דרסו ודי ג'יי מש)
* 2019: יאנג בויז 3

## קישורים חיצוניים

## הערות שוליים

קטגוריה:להקות שהתפרקו בשנת 2019
קטגוריה:צמדי היפ הופ ישראלים